**KÚPNA ZMLUVA**

uzavretá v súlade s ustanovením § 409 a nasl. zákona č. 513/1991 Zb. Obchodného zákonníka

v znení neskorších predpisov (ďalej len „Zmluva“) medzi

**Kupujúci: Štátna ochrana prírody Slovenskej republiky**

Sídlo: Tajovského 28 B, 974 01 Banská Bystrica

IČO: 17 058 520

DIČ: 2021526188

IČ DPH: SK2021526188

Bankové spojenie: Štátna pokladnica

Číslo účtu: SK40 8180 0000 0070 0039 1488

Zastúpený: Ing. Martin Lakanda, generálny riaditeľ

Kontaktná osoba: RNDr. Zuzana Višňovská, PhD. (tel. 044/5536101, visnovska@ssj.sk)

(ďalej len „kupujúci“)

a

**Predávajúci:**

Sídlo:

IČO:

DIČ:

IČ DPH:

Bankové spojenie:

Číslo účtu:

Zastúpený:

(ďalej len „predávajúci“)

**Preambula**

1. Zmluvné strany berú na vedomie, že predmet zmluvy je spolufinancovaný z nenávratného finančného príspevku zo štrukturálnych fondov EÚ pre projekt „Ochrana a starostlivosť o jaskyne Slovenska I.“, kód projektu ITMS 2014+: 310011P445.

Táto zmluva rešpektuje podmienky Zmluvy o poskytnutí nenávratného finančného príspevku medzi MŽP SR a ŠOP SR.

2. Podkladom pre uzavretie tejto zmluvy je najnižšia cenová ponuka predložená na základe Výzvy na predkladanie ponúk v rámci verejného obstarávania, ktoré vyhlásil kupujúci v súlade so zákonom č. 343/2015 Z. z. o verejnom obstarávaní, v znení neskorších predpisov.

**Čl. I**

**Predmet zmluvy**

1. Predávajúci sa zaväzuje dodať kupujúcemu tovar – fotoskrinky na snímanie kolónií netopierov a fyzikálnych veličín v počte 3 ks (ďalej len „tovar“), ktorého bližšia špecifikácia je uvedená v prílohe č. 1 tejto zmluvy, previesť na kupujúceho vlastnícke právo k tovaru a kupujúci sa zaväzuje dohodnutým spôsobom spolupôsobiť, tovar prevziať a zaplatiť predávajúcemu dohodnutú kúpnu cenu.

**ČI. II**

**Čas a miesto dodania predmetu kúpy**

1. Predávajúci sa zaväzuje dodať tovar kupujúcemu do 12 týždňov odo dňa účinnosti tejto kúpnej zmluvy na miesto dodania: ŠOP SR, Správa slovenských jaskýň, Hodžova 11, 031 01 Liptovský Mikuláš.

2. O odovzdaní a prevzatí tovaru vyhotovia zmluvné strany preberací protokol obsahujúci minimálne:

a) presné označenie dodávaného tovaru,

b) dátum, čas a miesto odovzdania tovaru,

c) presné špecifikácie odovzdaného príslušenstva a dokumentácie k tovaru,

d) podpisy odovzdávajúcich a preberajúcich osôb.

Preberací protokol bude vyhotovený v 3 vyhotoveniach, jedno pre predávajúceho a dve pre kupujúceho.

3. Tovar bude dodaný jeho prevzatím poverenou osobou kupujúceho v mieste dodania a podpísaním preberacieho protokolu oboma zmluvnými stranami. Oprávnená osoba kupujúceho prevezme tovar s odbornou starostlivosťou a preverí stav tovaru vizuálnou kontrolou, vrátane príslušenstva a výbavy. V prípade zjavných nedostatkov má právo kupujúci požadovať ich okamžité odstránenie, ktoré sa predávajúci zaväzuje vykonať najneskôr do 5 pracovných dní. Pokiaľ kupujúci zistí, že odovzdaný tovar nezodpovedá špecifikácii podľa prílohy č. 1 tejto zmluvy, podmienkam stanoveným vo verejnom obstarávaní alebo tovar bude odovzdávaný bez požadovaných dokladov, je kupujúci oprávnený neprevziať tovar a dohodnúť s predávajúcim náhradný termín jeho odovzdania.

4. Predávajúci sa zaväzuje dodať k dodanému tovaru návod na obsluhu a základnú údržbu tovaru v slovenskom alebo českom jazyku.

5. Kupujúci sa zaväzuje poskytnúť predávajúcemu primeranú súčinnosť v rozsahu a spôsobom potrebnom na odovzdanie tovaru.

6. Predávajúci oznámi svoju pripravenosť dodať tovar kupujúcemu elektronickou poštou na e-mailovú adresu visnovska@ssj.sk, a to najneskôr 5 pracovných dní pred uplynutím lehoty na dodanie tovaru podľa bodu 1 tohto článku, a následne s kupujúcim dohodne konkrétny termín dodania tovaru.

**ČI. III**

**Kúpna cena a platobné podmienky**

1. Kúpna cena tovaru uvedeného v článku I. tejto zmluvy je určená dohodou zmluvných strán podľa zákona č. 18/1996 Z. z. o cenách v znení neskorších predpisov a vyhlášky č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov, v celkovej výške ...........,00 EUR s DPH (slovom: .......................eur), DPH je ..............,00 EUR a cena s DPH je .............,00 EUR.

2. Kúpna cena tovaru je stanovená na základe cenovej ponuky predávajúceho, ktorá tvorí ako príloha č. 1 neoddeliteľnú súčasť tejto zmluvy.

3. Kúpna cena zahŕňa aj dopravu tovaru na miesto dodania, ako aj všetky ostatné náklady predávajúceho vynaložené v súvislosti s dodaním tovaru, vrátane jeho kompletizácie.

4. Kupujúci sa zaväzuje kúpnu cenu podľa bodu 1 tohto článku zaplatiť na základe faktúry vystavenej predávajúcim. Faktúra bude vyhotovená v 3 origináloch. Kupujúci neposkytne predávajúcemu žiadne zálohové platby.

5. Lehota splatnosti vystavenej faktúry je stanovená na 60 dní odo dňa jej doručenia kupujúcemu. Zmluvné strany týmto výslovne vyhlasujú, že 60 dňová lehota splatnosti faktúry vystavenej predávajúcim kupujúcemu v žiadnom prípade nie je v hrubom nepomere k právam a povinnostiam vyplývajúcim z tejto zmluvy pre predávajúceho a takéto dojednanie odôvodňuje povaha predmetu plnenia v zmysle tejto zmluvy. Faktúra sa zaplatí bankovým prevodom na účet predávajúceho.

6. Faktúra bude mať tieto náležitosti:

• označenie zmluvných strán, obchodné meno, adresu, sídlo, IČO, DIČ, IČ DPH, číslo faktúry,

• deň vystavenia a deň splatnosti faktúry, dátum zdaniteľného plnenia,

• u faktúry s uplatnením DPH hodnotu DPH v % a v EUR,

• fakturovanú sumu v EUR,

* množstvo a druh dodaného tovaru,

• označenie osoby, ktorá faktúru vystavila,

• pečiatku a podpis zodpovedného zástupcu predávajúceho,

• označenie peňažného ústavu a číslo účtu v tvare IBAN, na ktorý sa má platiť, konštantný a variabilný symbol,

• názov projektu a ITMS kód projektu.

7. V prípade, že faktúra nebude obsahovať náležitosti uvedené v tejto zmluve, je kupujúci oprávnený vrátiť ju predávajúcemu na doplnenie, v takomto prípade sa zastaví plynutie lehoty splatnosti a nová lehota splatnosti začne plynúť doručením opravenej faktúry kupujúcemu.

**Čl. IV**

**Nadobudnutie vlastníckeho práva a prechod nebezpečenstva škody**

1. Vlastnícke právo k tovaru nadobúda kupujúci jeho prevzatím od predávajúceho (čl. II bod 3.) a zároveň po zaplatení celej kúpnej ceny podľa tejto zmluvy.

2. Nebezpečenstvo škody na tovare prechádza na kupujúceho okamihom, keď predávajúci splní svoju povinnosť tovar dodať kupujúcemu podľa tejto zmluvy. Tovar sa považuje za dodaný okamihom podpisu preberacieho protokolu v súlade s článkom II tejto zmluvy.

**Čl. V**

**Práva a povinnosti zmluvných strán pri dodaní predmetu kúpy**

1. Predávajúci sa v súlade s touto zmluvou zaväzuje najmä:

a) dodať kupujúcemu tovar v dohodnutej dobe a mieste dodania;

b) niesť všetky nebezpečenstvá za škody na tovare až do okamihu jeho riadneho odovzdania kupujúcemu podľa článku II tejto zmluvy.

2. Kupujúci sa v súlade s touto zmluvou zaväzuje najmä:

a) zaplatiť kúpnu cenu v dohodnutej výške a dohodnutým spôsobom;

b) prevziať tovar v dohodnutej dobe a v mieste dodania;

c) niesť všetky nebezpečenstvá škody na tovare od okamihu jeho riadneho prevzatia od predávajúceho podľa článku II tejto zmluvy.

**Čl. VI**

**Zodpovednosť za vady, záruka za akosť a záručný servis**

1. Predávajúci preberá záruku za akosť dodaného tovaru, pričom dĺžka záručnej doby je minimálne 24 mesiacov; záručná doba začne plynúť odo dňa prevzatia tovaru kupujúcim (od dátumu uvedeného v preberacom protokole). Záručná doba sa predlžuje o dobu, v ktorej nemohol kupujúci tovar v záručnej dobe užívať z dôvodu odstraňovania vád, na ktoré sa záruka vzťahuje.

2. Predávajúci sa zaväzuje, že dodaný tovar bude bez vád a v dobe jeho prevzatia kupujúcim a po dobu trvania záručnej lehoty bude spôsobilý na používanie a bude spĺňať vlastnosti stanovené platnými normami a touto zmluvou.

3. Predávajúci po dobu záruky uhrádza všetky náklady na záručné opravy.

4. Zmluvné strany sa dohodli, že nároky plynúce z poskytnutej záruky riadne uplatnenej kupujúcim voči predávajúcemu, považujú obe strany za oprávnené a platné, pokiaľ predávajúci nepreukáže ich neoprávnenosť. Kupujúci sa zaväzuje poskytnúť predávajúcemu potrebnú súčinnosť pri získavaní podkladov pre posúdenie oprávnenosti nárokov uplatnených kupujúcim.

5. Predávajúci je povinný zabezpečovať záručný servis tovaru. V rámci záručného servisu je predávajúci povinný vykonávať bezplatné odstránenie vád tovaru, na ktoré sa vzťahuje poskytnutá záruka.

6. Predávajúci sa zaväzuje pristúpiť k posúdeniu vady do 3 pracovných dní od nahlásenia vady zo strany kupujúceho, inak zodpovedá za škodu tým spôsobenú kupujúcemu. Kupujúci je oprávnený uplatniť u predávajúceho nároky z vád písomnou formou bez zbytočného odkladu od vzniku vady. Zmluvné strany sa dohodli, že kupujúci je oprávnený u predávajúceho nároky z vád uplatniť i telefonicky, alebo e-mailom (s potvrdením doručenia), s následným potvrdením odoslaným predávajúcemu do 3 pracovných dní.

7. Predávajúci je povinný vadu, na ktorú sa vzťahuje záruka, odstrániť maximálne do 30 dní odo dňa jej nahlásenia.

8. Za vadu tovaru počas plynutia záručnej doby sa považuje najmä to, ak tovar ako celok, alebo niektorý z jeho funkčných komponentov nefunguje počas jeho používania, resp. prevádzky v súlade s technickými parametrami zariadenia a meraných fyzikálnych veličín tak, ako je uvedené v prílohe č. 1 tejto zmluvy.

**Čl. VII**

**Ďalšie dojednania**

1. Zmluvné strany sa zaväzujú oznamovať si navzájom akékoľvek zmeny údajov, ktoré sa ich týkajú a sú potrebné na prípadné uplatnenie oznámenia, najmä všetky zmeny týkajúce sa tejto zmluvy, zmenu, či zánik ich právnej subjektivity, adresu ich sídla, bydliska alebo miesta podnikania, bankového spojenia, vstup do konkurzného konania, reštrukturalizácie alebo likvidácie ktorejkoľvek zmluvnej strany. Ak niektorá zmluvná strana nesplní túto povinnosť, nebude oprávnená namietať, že neobdržala akékoľvek oznámenie, a zároveň zodpovedá za akúkoľvek takto spôsobenú škodu.

2. Všetky písomnosti týkajúce sa právnych vzťahov založených medzi účastníkmi touto zmluvou sa doručujú:

a) poštou,

b) treťou osobou oprávnenou doručovať zásielky,

b) osobne.

3. Písomnosti týkajúce sa právnych vzťahov založených medzi zmluvnými stranami touto zmluvou sa doručujú doporučene na adresu zmluvnej strany uvedenú v tejto zmluve. Každá zmluvná strana je povinná oznámiť druhej zmluvnej strane každú zmenu svojho sídla podľa zásad uvedených v tomto článku do troch dní odo dňa zmeny sídla.

4. Ak zmluvná strana neprevezme písomnosť na adrese uvedenej v tejto zmluve, považuje sa písomnosť po troch dňoch od jej vrátenia odosielateľovi za doručenú, a to aj vtedy, ak sa adresát o tom nedozvie. Všetky právne účinky doručovaných písomností nastanú v tomto prípade dňom, ktorým sa písomnosť považuje za doručenú.

5. Ak zmluvná strana neprevezme písomnosť na adrese uvedenej v tejto zmluve, je odosielateľ povinný opakovane doručiť písomnosť na adresu zmluvnej strany zapísanú v obchodnom registri alebo inom registri. Pri takomto doručení platí v celom rozsahu bod 3. tohto článku.

6. Predávajúci je povinný strpieť výkon kontroly/auditu zo strany oprávnených osôb v zmysle príslušných právnych predpisov SR a EU, najmä zákona č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov a zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov ako aj z uzatvorenej Zmluvy o poskytnutí finančného príspevku v súvislosti s realizáciou Projektov súvisiacich s touto zmluvou.

**Čl. VIII**

**Zodpovednosť za škodu**

1. Každá zmluvná strana zodpovedá za škodu spôsobenú druhej zmluvnej strane v súvislosti s plnením zmluvy za podmienok uvedených v zmluve.

2. Žiadna zmluvná strana nebude v celku alebo časti zodpovedná druhej zmluvnej strane za porušenie povinností vyplývajúcich z tejto zmluvy, ak takéto porušenie bude vychádzať celkom alebo čiastočne z okolností vylučujúcich zodpovednosť. Účinky vylučujúce zodpovednosť sú obmedzené na dobu, pokiaľ trvá prekážka, s ktorou sú účinky spojené.

3. Ustanovenie bodu 2. tohto článku sa uplatní za predpokladu, že druhá zmluvná strana bola bezodkladne oboznámená písomne o týchto okolnostiach a predpokladanej dobe ich trvania porušujúcou zmluvnou stranou.

4. Kupujúci je oprávnený uplatniť zmluvnú pokutu voči predávajúcemu v prípade ak predávajúci poruší svoju povinnosť dodať tovar kupujúcemu včas, a to vo výške 0,02% denne z ceny tovaru za každý deň omeškania. Vznikom povinnosti predávajúceho zaplatiť zmluvnú pokutu, ani jej skutočným zaplatením nie je dotknutý nárok kupujúceho na náhradu škody, ktorá mu vznikla porušením povinnosti predávajúceho a náhrada škody nie je výškou zmluvnej pokuty obmedzená. Zmluvná pokuta sa na náhradu škody nezapočítava.

**ČI. IX**

**Zánik zmluvy**

1. Pri podstatnom porušení povinností vyplývajúcich z tejto zmluvy môže oprávnená strana okamžite odstúpiť a požadovať od povinnej strany náhradu škody a sankcie podľa tejto zmluvy. Odstúpenie oprávnená strana uskutoční v písomnej forme a zašle doporučene poštou na adresu sídla druhej zmluvnej strany uvedenú v tejto zmluve alebo na inú písomne oznámenú adresu v prípade zmeny sídla, pričom zmluvné strany sa dohodli, že marenie prevzatia zásielky alebo neprevzatie zásielky v poštových odberných lehotách nemá vplyv na platnosť a účinnosť odstúpenia.

2. Zmluvné strany sa dohodli, že za podstatné porušenie zmluvných povinností predávajúcim sa považuje aj:

a) nedodržanie termínov plnenia podľa tejto zmluvy,

b) ak dodaný tovar nebude svojimi vlastnosťami zodpovedať špecifikácii podľa zmluvy,

c) v prípade, ak kupujúci preukáže výskyt neodstrániteľnej vady tovaru v záručnej dobe alebo ak preukáže výskyt opakujúcich sa neodstrániteľných vád v záručnej dobe brániacich používaniu tovaru, pričom zmluvné strany sa dohodli, že kupujúci má právo na výmenu tovaru a v prípade, ak nedôjde k výmene tovaru, kupujúci môže odstúpiť od zmluvy aj len ohľadne tohto plnenia,

d) ostatné prípady, ak sa jedná o podstatné porušenie uvedené v tejto zmluve.

**Čl. X**

**Spoločné a záverečné ustanovenia**

1. Zmeny alebo doplnky tejto zmluvy je možné robiť len vo forme písomných a očíslovaných dodatkov k tejto zmluve podpísanými obidvomi zmluvnými stranami.

2. Zmluvné strany sa zaväzujú riešiť spory vyplývajúce z tejto zmluvy prednostne formou dohody prostredníctvom zástupcov svojich štatutárnych orgánov. V prípade, že spor sa nevyrieši dohodou, ktorákoľvek zo zmluvných strán je oprávnená podať návrh na vyriešenie sporu príslušnému súdu Slovenskej republiky.

3. V prípade, ak niektoré ustanovenia zmluvy stratia platnosť alebo účinnosť, nie je tým dotknutá platnosť a účinnosť ostatných ustanovení zmluvy. Namiesto neúčinných ustanovení alebo za účelom úpravy vzťahov, ktoré nie sú právne upravené, sa použijú ustanovenia platných právnych predpisov, ktoré sú obsahom a účelom najbližšie k obsahu a účelu ustanoveniam, ktoré stratili platnosť.

4. Zmluvné strany sa dohodli, že záväzkové vzťahy založené touto dohodou, ako aj záväzkové vzťahy touto dohodou výslovne neupravené sa budú riadiť príslušnými ustanoveniami Obchodného zákonníka Slovenskej republiky a ostatnými všeobecne záväznými právnymi predpismi Slovenskej republiky, bez použitia kolíznych noriem.

5. Táto zmluva je vyhotovená v piatich rovnopisoch, z ktorých kupujúci obdrží štyri rovnopisy a predávajúci jeden rovnopis.

6. Účastníci zmluvy týmto vyhlasujú, že túto zmluvu si prečítali, jej obsahu porozumeli a zmluva zodpovedá ich skutočnej, slobodnej a vážnej vôli, uzatvárajú ju dobrovoľne a na znak súhlasu s jej obsahom ju podpisujú.

7. Táto zmluva je uzatvorená dňom jej neskoršieho podpisu zmluvných strán a účinnosť nadobúda v súlade s § 47a ods. 2 Občianskeho zákonníka, t.j. dňom doručenia súhlasu s podpisom zmluvy s úspešným uchádzačom zo strany Poskytovateľa nenávratného finančného príspevku, ktorým je Ministerstvo životného prostredia v zastúpení Slovenskej agentúry životného prostredia pre OP KŽP Objednávateľovi za podmienky, že bola riadne zverejnená v Centrálnom registri zmlúv (<http://crz.gov.sk>). 8. Neoddeliteľnou súčasťou tejto zmluvy je príloha č. 1 - cenová ponuka a špecifikácia tovaru.

V Banskej Bystrici dňa ................. 2018 V ........... dňa ............. 2018

Ing. Martin Lakanda .............................

generálny riaditeľ ŠOP SR

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

kupujúci predávajúci

Príloha:

* č. 1 cenová ponuka a špecifikácia tovaru